CELEX: 52010PC0313
Language: da
Date: 2010-06-17
Title: Forslag til Rådets gennemførelsesafgørelse om tilladelse til Rumænien til at indføre en særlig foranstaltning, der fraviger artikel 193 i rådets direktiv 2006/112/EF om det fælles merværdiafgiftssystem

|

52010PC0313

 Forslag til Rådets gennemførelsesafgørelse om tilladelse til Rumænien til at indføre en særlig foranstaltning, der fraviger artikel 193 i rådets direktiv 2006/112/EF om det fælles merværdiafgiftssystem  /* KOM/2010/0313 endelig udg. - NLE 2010/0174 */  

	[pic] | EUROPA-KOMMISSIONEN |Bruxelles, den 17.6.2010KOM(2010)313 endelig2010/0174 (NLE)Forslag tilRÅDETS GENNEMFØRELSESAFGØRELSEom tilladelse til Rumænien til at indføre en særlig foranstaltning, der fraviger artikel 193 i Rådets direktiv 2006/112/EF om det fælles merværdiafgiftssystemBEGRUNDELSEBAGGRUND FOR FORSLAGETBegrundelse og formål I henhold til artikel 395 i Rådets direktiv 2006/112/EF af 28. november 2006 om det fælles merværdiafgiftssystem (i det følgende benævnt "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle momsopkrævningen eller for at undgå visse former for momsunddragelse eller momsundgåelse. Ved brev registreret i Kommissionens Generalsekretariat den 23. september 2009 anmodede Rumænien om tilladelse til at indføre foranstaltninger, der fraviger artikel 193 i momsdirektivet. I overensstemmelse med momsdirektivets artikel 395, stk. 2, underrettede Kommissionen ved brev af 14. december 2009 de øvrige medlemsstater om Rumæniens anmodning. Ved brev af 17. december 2009 underrettede Kommissionen Rumænien om, at den var i besiddelse af alle de oplysninger, som den fandt nødvendige for at kunne vurdere anmodningen. |Generel baggrund I momsdirektivets artikel 193 fastsættes det som en generel regel, at merværdiafgiften (momsen) normalt påhviler den afgiftspligtige person, som foretager levering af varer eller tjenesteydelser. Den rumænske regering ønsker at anvende en procedure med omvendt betalingspligt, således at den afgiftspligtige, til hvem der leveres varer eller tjenesteydelser, bliver betalingspligtig for momsen i følgende situationer: - levering af varer og tjenesteydelser fra afgiftspligtige personer (undtagen detailhandlere), som er omfattet af en insolvensprocedure - levering af træprodukter fra afgiftspligtige personer — nærmere bestemt træ på rod, rundtræ eller kløvet arbejdstræ, brænde, tømmerprodukter samt firkantet eller tilhugget træ og træ i rå eller forarbejdet stand eller i form af halvfabrikata. Hvad angår afgiftspligtige personer, der er omfattet af en insolvensprocedure, og som leverer varer og tjenesteydelser, kan de på grund af finansielle vanskeligheder være forhindret i at betale den moms, de har modtaget for deres leverancer, til de kompetente myndigheder. På den anden side kan køberen, hvis denne er afgiftspligtig, stadig fradrage den betalte moms. Det er ikke formålet med den omvendte betalingspligt, at den anvendes på leverancer foretaget af detailhandlere, som er omfattet af en insolvensprocedure, på grund af de praktiske vanskeligheder, disse ville have med at anvende en sådan foranstaltning, navnlig vanskelighederne med at identificere, hvilken afgiftsstatus deres kunder har på salgsstedet. Skovbrugssektoren i Rumænien er af særlig økonomisk betydning. Sektoren tegner sig for et betydeligt antal erhvervsdrivende, i mange tilfælde mindre videresælgere og formidlere, som ofte ikke overholder deres momsforpligtelser. Disse leverandørers kunder er generelt set større veletablerede virksomheder. Den pågældende anmodning vil blive imødekommet indtil den 31. december 2013. |RESULTAT AF HØRINGERNE AF INTERESSEREDE PARTER OG AF KONSEKVENSANALYSENHøring af interesserede parter |Ikke relevant |Ekspertbistand |Der har ikke været behov for ekspertbistand. |Konsekvensanalyse Da formålet med forslaget til afgørelse er at bekæmpe eventuel momsunddragelse eller momsundgåelse, har det en potentiel positiv økonomisk virkning. Virkningen bliver under alle omstændigheder begrænset på grund af fravigelsens snævre anvendelsesområde. |FORSLAGETS RETLIGE ASPEKTERResumé af forslaget Tilladelse til Rumænien til at indføre en foranstaltning, der fraviger artikel 193 i momsdirektivet, hvad angår anvendelsen af ordningen med omvendt betalingspligt i tilfælde af leverancer af varer og tjenesteydelser foretaget af afgiftspligtige personer (undtagen detailhandlere), der er omfattet af en insolvensprocedure, og leverancer af træprodukter. |Retsgrundlag Momsdirektivets artikel 395 |Subsidiaritetsprincippet I henhold til momsdirektivets artikel 395 skal en medlemsstat, som ønsker at indføre foranstaltninger, der fraviger bestemmelserne i direktivet, indhente tilladelse fra Rådet i form af en rådsafgørelse. Forslaget er derfor i overensstemmelse med subsidiaritetsprincippet. |Proportionalitetsprincippet Forslaget er i overensstemmelse med proportionalitetsprincippet af følgende årsager: |Afgørelsen vedrører en tilladelse til en medlemsstat efter dennes egen anmodning og udgør ikke en forpligtelse. |BUDGETMÆSSIGE KONSEKVENSERBudgetmæssige konsekvenser |Forslaget får ingen virkninger for Unionens budget. |VALGFRIE ELEMENTERFornyet gennemgang/revision/udløbsklausul |Forslaget indeholder en udløbsklausul. |2010/0174 (NLE)Forslag tilRÅDETS GENNEMFØRELSESAFGØRELSEom tilladelse til Rumænien til at indføre en særlig foranstaltning, der fraviger artikel 193 i Rådets direktiv 2006/112/EF om det fælles merværdiafgiftssystemRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde,under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,under henvisning til forslag fra Europa-Kommissionen ogud fra følgende betragtninger:1.  Ved brev registreret i Kommissionens Generalsekretariat den 23. september 2009 anmodede Rumænien om tilladelse til at indføre en særlig foranstaltning, der fraviger artikel 193 i direktiv 2006/112/EF.2.  Kommissionen underrettede ved brev af 14. december 2009 de øvrige medlemsstater om Rumæniens anmodning. Ved brev af 17. december 2009 underrettede Kommissionen Rumænien om, at den var i besiddelse af alle de oplysninger, som den fandt nødvendige for at kunne vurdere anmodningen.3.  I artikel 193 i direktiv 2006/112/EF fastsættes det, at det generelt påhviler den afgiftspligtige person, som leverer varerne eller ydelserne, at betale merværdiafgiften (momsen) til skattemyndighederne.4.  Formålet med den fravigelse, Rumænien har anmodet om, er at lægge momsbetalingspligten over på modtagerne af leverancer af varer eller tjenesteydelser i to specifikke situationer. Den første omfatter de tilfælde, hvor den afgiftspligtige person leverer træprodukter efter bestemmelserne i den nationale lovgivning. Den anden omfatter de tilfælde, hvor varer og/eller tjenesteydelser leveres af afgiftspligtige personer (undtagen detailhandlere), som er omfattet af en insolvensprocedure.5.  Insolvente virksomheder er på grund af finansielle vanskeligheder ofte forhindret i at betale momsen på deres leverancer af varer eller tjenesteydelser til de kompetente myndigheder. Modtageren kan dog i princippet fradrage momsen, også selv om leverandøren ikke har indbetalt den til den kompetente myndighed.6.  Eftersom detailhandlere vil have vanskeligt ved at fastslå deres kunders afgiftsmæssige status på salgsstedet, bør den omvendte betalingspligt ikke anvendes på detailhandlere, som er omfattet af en insolvensprocedure.7.  Rumænien har også problemer på træmarkedet på grund af markedets art og de virksomheder, det omfatter. Markedet har et stort antal små virksomheder, som de rumænske myndigheder har fundet det vanskeligt at kontrollere. Den mest udbredte form for afgiftsunddragelse består i, at leverandøren fakturerer leverancer og derefter forsvinder uden at have indbetalt afgifterne til de kompetente myndigheder, men efter at have givet kunden en gyldig faktura, som muliggør afgiftsfradrag.8.  Hvis modtageren udpeges som den person, der er momsbetalingspligtig i tilfælde af leverancer af træprodukter foretaget af afgiftspligtige personer og i tilfælde af leverancer af varer og tjenesteydelser foretaget af afgiftspligtige personer (undtagen detailhandlere), som er omfattet af en insolvensprocedure, løser fravigelsen de konstaterede vanskeligheder, uden at det skyldige afgiftsbeløb berøres. Dette medfører, at man forebygger visse former for unddragelse eller undgåelse.9.  Foranstaltningen står i rimeligt forhold til de tilstræbte mål, da den ikke skal anvendes generelt, men kun for bestemte transaktioner og sektorer, hvor der er betydelige problemer med opkrævning af afgiften eller med afgiftsunddragelse eller -undgåelse.10.  Tilladelsen bør gælde for en begrænset periode og bør derfor udløbe den 31. december 2013. På baggrund af de erfaringer, der gøres frem til denne dato, vil det kunne vurderes, om fravigelsen fortsat er berettiget.11.  Fravigelsen har ingen negative konsekvenser for Unionens egne indtægter hidrørende fra moms —VEDTAGET DENNE AFGØRELSE:Artikel 1Ved fravigelse af artikel 193 i direktiv 2006/112/EF gives der tilladelse til Rumænien til at udpege den afgiftspligtige person, til hvem de varer eller tjenesteydelser, der er omhandlet i artikel 2 i denne afgørelse, leveres, som den afgiftsbetalingspligtige person.Artikel 2Fravigelsen i artikel 1 finder anvendelse på:1) afgiftspligtige personers leverancer af træprodukter2) leverancer af varer og tjenesteydelser foretaget af afgiftspligtige personer (undtagen detailhandlere), som er omfattet af en insolvensprocedure.De i stk. 1, nr. 1), omhandlede træprodukter omfatter træ på rod, rundtræ eller kløvet arbejdstræ, brænde, tømmerprodukter samt firkantet eller tilhugget træ og træ i rå eller forarbejdet stand eller i form af halvfabrikata.Artikel 3Denne afgørelse udløber den 31. december 2013.Artikel 4Denne afgørelse er rettet til Rumænien.Udfærdiget i Bruxelles, denPå Rådets vegneFormand [1] EUT L 347 af 11.12.2006, s. 1.